17थि बदफा उपेन्द्र नाथ ब्रह्म सलजार अफ हिउमेनिति बान्था(सुबुंथिनि फायखि) बान्थाखौ प्रफेशर रमेश चन्देर भारद्वाजनो होनाय जायो।  बिथाङा दिल्लि मुलुगसोलोंसालि नि प्रफेशर।  उपेन्द्रनाथ ब्रह्म त्रास्त आरो एबसु नि जथाय बान्जायनायाव गुवाहाति नि प्रागज्योतिस आईटिए सेन्ताराव फुंनि 10 बाजियाव मैया बे हाबाफारिखौ मावफुङो।  बेयाव बिथांनो 1 लाख रां नि चेक जों लोगोसे बडफा नि मुसुखा, इन्दिनि तट आरो आरनाय बिबारनि लु जों बरायो।  बिथाङा दानि बिटिआर नि गोदान सोरखारखौ गान्धि आश्रम लुनो होयोब्ला बेनि बिबानखौ लागोन होनना बुंदों।  बे हाबाफारियाव वाजबिर हुसेइन, प्रमद बर, बिस्वजित दैमारि, उर्खाव गोरा ब्रह्म आरो गोबां सानसुमै मेलेमजिबि बिथांमोना बाहागो लादोंमोन।
 मैगं थायगं नि मुङाव जों गिथावना मुलि सो जागासिनो, बाजारनिप्राय मैगं थायगं बायनायनि सिगां 100 बार सान. . .  नङाब्ला नों आरो नोंनि नखर आ गिथावना जेंनायाव गोलैनो हागौ।  नगांव नि सावगारि बेयो।  बिलाहि याव कार्बाइद होदों, 24 घन्टा नि गेजेराव नो गोथाङा गोमोन गाबनि जायो, रां मोननो लुबैनानै नो बेबायदि गाज्रि खामानिखौ मावदों।  बे ल नङा, मोजां नुहोनो थाखाय भिनागार बायदि गाबबो बाहायो, बफोरखौ जानानै नो गोबाङानो बेरामाव गोलैयो।  सानप्रोमबो बेबायदि बिलाहि बाजाराव फैयो, बिलाहियाव ल केमिकेल बाहाया, फान्थाव, फानलु, कबि गासैबोआवनो बाहायो दानि दिन आव।  बाजारनिफ्राय बायनो नो गिनांगौ जाना फैबाय।
 बे बाराव बिटिआर नि आबादारिफोरा गोदान आबादनि आयजें आइला मोनगोन, आबाद बिफानाव 20 कौटि रां थि खालामनाय जादों।  बाक्सा जिला नि कक्लाबारियाव जानाय मनसे बरायनाय हाबाफारियाव ई एम घनस्याम दास आ बुंदों।  बिपिएफ सोरखारनि समनि आबादारि स्किम नि थाखाय हरनाय 37 कौटि 20 लाख रां नि नायबिजिरनायनि उनाव सो रां खौ होनाय जागोन होनना बुंदों।  आबादारिफोरनि मोजां नि थाखाय बिटिआर सोरखार आ सम बादियै गोबां बिथांखि लाबोगोन होनना बो बुंदों।
 मडि नि बेरेखा गाज्रि तइत खालामनानै होखार जाबाय सासे पाइलट आ, ग एयार नि पाइलट, नाम आ मिक्कि मालिक।  ग एयार नि सासे गोजौ थाखो नि अफिसार आ बुंदों ससियेल मिदिया बाहायनायाव मोननैसो नेमफरखौ मानिनानै सोलिनो नांगोन, नङाब्ला रावबो खारगनाय नङा।  उनाव मिक्कि मालिक आ तुइतखौ दिलित खालामनानै निमाहा बियो.  बेयो गावनि साननायसोमोन होनना बुङो, बेयाव ग एयार नि जेबो सोमोन्दो गैया होनना बो बुङो।
 बिटिआर आव खमावनो मोन 5 समिस्ति आव हारसिङै गेलेगोन बिधानसभा नि बिसायखथि खौ, बेयो बारा बो जानो हागौ, नाथाय खम जाया।  गासै 12 बियाबफोर दं, मोन 3 बियाब नि बिजाथि या थि जाखानाय बादि जाबाय, बरमा याव रेखरानि दास बर, तामुलपुर आव ईमानुवेल आरो गौरिपुर आव बनेन्द्र कुमार मुसाहारि।  बिसायखथि नि सिगां आरो सासे बिपिएफ नि हाय प्रफाइल दैदेनगिरिया फैनो हागौ, सोर फैगोन मोजांयै दासिमबो मिथियाखै, फैयोब्ला बिथांनोबो टिकेत खौ होनो नांगोन।
 आसामनि गिबि मन्थ्रि सर्बानन्द आ बराक भेलि याव गासै गं 5पुलिस थाना बेखेवो मैया, बेयो मइत्रि स्किम नि सिंनि।  जयपुर, घलाई, हायलाकान्दि बदरपुर, उदारबन्द पुलिस थाना।  गाहाय मन्थ्रि नि स्मार्त पलिलिसिं खौ मोगथां महर होनायनि थाखाय नो बेखौ खालामदों।
 रजनिकान्त नि फेन फोरा चेन्नाई आव रजनिकान्त खौ राजखान्थि आव हाबनो थाखाय खावलायदों, चेन्नाई नि भल्लुभार कुत्तम आव, थांनाय दिसेम्बर आव बिथाङा राजखान्थि हानजा दागोन होनना बुंदोंमोन, नाथाय बेनि उनाव देहा गाज्रि जानायाव बथिरांथआ खौ दोनथयो, बेनि उनाव नो फेनफोरा खावलायदों। 